Ismaïla Sarr

Ismaïla Sarr (sündinud 25. veebruaril 1998 Saint-Louisis) on Senegali jalgpallur, kes mängib äärepoolkaitsjana Inglismaa Premier League'i klubis Crystal Palace ja Senegali jalgpallikoondises.

Aastatel 2009–2016 kuulus ta Senegali klubisse Génération Foot.

2016. aasta mais liitus ta Prantsusmaa FC Metz, kellega sõlmis viieaastase lepingu. Kohe esimesel hooajal mängis Sarr Prantsusmaa kõrgliigas Metzi põhikoosseisus ja lõi viis väravat.

2017. aasta juulis sõlmis ta nelja-aastase lepingu Prantsusmaa kõrgliiga klubiga Rennesi Stade. Seal mängis ta kaks hooaega, mille jooksul lõi ta Prantsusmaa kõrgliigas 13 väravat. UEFA Euroopa Liiga hooaja 2018–19 alagrupiturniiril lõi ta kolm väravat. Värav, mille ta lõi 20. septembril 2018 Tšehhi klubi FK Jabloneci vastu, valiti Euroopa Liiga hooaja parimaks."Top Ten Goals of the 2018/19 UEFA Europa League". UEFA.com. 30.5.2019. Vaadatud 23.4.2022 2019. aasta mais alistati Prantsusmaa karikafinaalis penaltiseeria järel Paris Saint-Germain ning Sarr realiseeris seal Rennesi otsustava penalti.

2019. aasta augustis sõlmis ta viieaastase lepingu Watfordiga. Üleminekusumma oli umbes 40 miljonit naelsterlingit, millega sai Sarr Watfordi läbi aegade suurimaks ostuks."Watford sign Rennes winger Ismaila Sarr for club-record £40m fee". skysports.com. 8.8.2019. Vaadatud 23.4.2022 Inglismaa kõrgliigas lõi ta esimese värava 30. novembril 2019 mängus Southamptoni vastu. 29. veebruaril 2020 lõi ta kaks väravat 3:0 võidumängus Liverpooli üle, lõpetades Liverpooli kaotuseta seeria."Watford beat Liverpool to end 27-match unbeaten run". OneFootball. 29.2.2020. Vaadatud 23.4.2022 Hooajal 2020–21 Inglismaa esiliigas mängides lõi Sarr 13 väravat ning oli sellega Watfordi suurim väravakütt liigas.

Suvel 2023 liitus Sarr ligi 13 miljoni euro eest Prantsusmaa kõrgliigaklubiga Marseille Olympique. Seal mängis ta ühe hooaja.

2024. aasta augustis naasis ta Inglismaa kõrgliigasse, kui sõlmis lepingu Crystal Palace'iga.

Senegali jalgpallikoondises debüteeris Sarr 2016. aasta septembris Aafrika rahvaste karikavõistluste valikmängus Namiibia vastu. Koondisekarjääri esimese värava lõi ta 8. jaanuaril 2017 sõprusmängus Liibüa vastu. 2022. aastal tuli ta Senegali koondisega Aafrika meistriks. Ta on kuulunud Senegali koondisse veel ka 2017. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel, 

 Saavutused 
Rennes
Coupe de France: 2018–19

Senegali koondis
Aafrika meister: 2022

 Viited 

Kategooria:Senegali jalgpallurid
Kategooria:FC Metzi mängijad
Kategooria:Stade Rennais FC jalgpallurid
Kategooria:Watford FC jalgpallurid
Kategooria:Marseille Olympique'i jalgpallurid
Kategooria:Crystal Palace FC mängijad
Kategooria:Ligue 1 mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1998